Nuwun, anêtêpi putusanipun parêpatan warga taunan wontên ing dalêm Suryaamijayan, nalika tanggal kaping ... panitya Narpawandawa babagan pangadilan sasampunipun angsal prabot cêtha prakawis satunggaling santana dalêm ingkang gêgriya wontên ing Têgal, kenging prakawis, lajêng kaputus ing landrad. Panitya ing nginggil sampun lapur dhatêng pangrèh kanthi ngaturakên pamanggihipun, wosipun, sarèhning prakawis wau anamani dhatêng para santana dalêm saumumipun, amila panitya mrayogèkakên karêmbag kalihan para pakêmpalanipun para darah, inggih punika: Sangkara Mudha (darah Kasultanan), darah Mangkunagaran, saha Abidarma Warga (darah Pakualaman). Ugi sampun kalampahan karêmbag, golonging rêmbagipun para [pa...]